Veebruar 2020

Veebruar 2020, kroonika.

2020. aasta veebruar algas laupäeval ja lõppes 29 ööpäeva hiljem laupäeval.

1. veebruar

 Araabia Liiga liikmesriigid lükkasid Egiptuse pealinnas Kairos toimunud kohtumisel tagasi Ameerika Ühendriikide presidendi Donald Trumpi välja pakutud Lähis-Ida rahuplaani, mis araabia maade hinnangul kaitseb liialt Iisraeli huve.Araabia Liiga lükkas Trumpi rahuplaani tagasi ERR Uudised, 1.02.2020.
 Baltimaade suurimate automüügiettevõtete Silberauto ja Veho Baltics tegevjuhina alustas tööd Andres Aguraiuja.Veho Baltics ja Silberauto juhiks saab Andres Aguraiuja ERR Uudised, 20.01.2020.
 Iraagi president Barham Aḩmad Şāliḩ esitas peaministrikandidaadiks Muhammad Tawfiq Allawi.February 2020 Rulers.org (vaadatud 2.02.2020) 
 Palestiina omavalitsuse president Maḩmūd ‘Abbās teatas reaktsioonina Ameerika Ühendriikide presidendi Donald Trumpi Lähis-Ida rahuplaanile, et tema administratsioon katkestas kõik suhted Ameerika Ühendriikide ja Iisraeliga.Palestinian leader Mahmoud Abbas suspends relations with the US, Israel France24, 1.02.2020.
 Valgevene pealinnas Minskis kohtusid Ameerika Ühendriikide riigisekretär Mike Pompeo ja Valgevene president Alaksandr Łukašenka. Kohtumisel kinnitas Pompeo, et Ameerika Ühendriigid on pühendunud Valgevene sõltumatuse tagamisele ning on valmis vajadusel müüma Valgevenele viimase energiavajaduse katmiseks maagaasi ja naftat.USA lubas toetada Valgevene sõltumatust ja müüa naftat ERR Uudised, 1.02.2020.
 Venemaa peatas Hiinas leviva koroonaviiruse tõttu Hiina turistide viisavaba sisenemise riiki ja lõpetas ühtlasi ajutiselt Hiina kodanikele tööviisade väljastamise.Venemaa peatas viisavaba turismi ja tööviisade andmise hiinlastele ERR Uudised, 1.02.2020. Sissesõidukeelu Hiinast saabuvatele inimestele kehtestas ka Austraalia, ainsa erandina võivad riiki pääseda Hiinast saabuvad Austraalia kodanikud.Austraalia kehtestas reisikeelu Hiinast saabuvatele inimestele ERR Uudised, 1.02.2020.
 Eesti president Kersti Kaljulaid kutsus tagasi Eesti suursaadiku Tongas Andres Unga ja Eesti suursaadiku Vietnamis Marten Koka, nimetades nende asemel ametisse vastavalt Kersti Eesmaa ja Andres Unga. Eesti suursaadik Tongas resideerib Austraalia pealinnas Canberras ja Eesti suursaadik Vietnamis Hiina pealinnas Pekingis.K. Eesmaa nimetamine ja A. Unga tagasikutsumine A. Unga nimetamine ja M. Koka tagasikutsumine Vabariigi Presidendi Kantselei, 1.02.2020.
 Eesti president Kersti Kaljulaid andis Eve-Külli Kalale, Simmu Tiigile ja Jonatan Vseviovile suursaadiku diplomaatilise auastme.Diplomaatilise auastme andmine Vabariigi Presidendi Kantselei, 1.02.2020.

2. veebruar

 Ameerika Ühendriikides Florida osariigis Miami Gardensis toimus riigi spordielu suursündmus, Ameerika jalgpalli liiga NFL finaalmäng Super Bowl. Kansas City Chiefs võitis tulemusega 31:20 meeskonda San Francisco 49ers.Mahomes leads Chiefs' rally past 49ers in Super Bowl, 31-20 Associated Press/ESPN, 2.02.2020.
 Belgias Gentis ründas naine noaga inimesi. Rünnakus sai kaks inimest vigastada, politseil õnnestus kurjategijat haavata ja ta sündmuskohal kinni pidada.Politie opent vuur op vrouw in Gent nadat ze twee mensen aanvalt met mes HLN, 2.02.2020.
 Filipiinide võimud teatasid esimesest koroonasurmajuhtumist, mille põhjustas Hiinast levima hakanud uus koroonaviirus. See oli esimene viirusest tingitud ja kinnitust saanud surmajuhtum väljaspool Hiinat. Ohvriks oli 44-aastane hiina mees, kes pärines Wuhani linnast. Hiina riiklik meedia teatas samal päeval, et Hiinas on viirushaigusse surnud juba 304 inimest.Philippines reports first coronavirus death outside China as toll tops 300 France24, 2.02.2020. Samal päeval teatas Uus-Meremaa, et keelab Hiinast saabuvatel inimestel riiki sisenemise.Coronavirus outbreak: New Zealand bans foreign travellers from China The Guardian, 2.02.2020.
 Suurbritannias Londoni lõunaosas Streatham High Roadil ründas mees noaga inimesi. Vigastada sai kolm inimest, neist ühe vigastused olid eluohtlikud. Politsei lasi kurjategija sündmuskohal maha. Tegemist oli hiljuti vanglast vabanenud mehega, kes oli kandnud karistust süüdistatuna terrorismis.Streatham attacker had been released from jail BBC News, 2.02.2020.
 Suurbritannias tehti teatavaks ja anti üle Briti Filmi- ja Telekunsti Akadeemia auhinnad. Parimaks filmiks tunnistati Sam Mendese "1917", sama filmi eest sai Sam Mendes ka parima režissööri auhinna. Parima võõrkeelse filmi tiitli sai Lõuna-Korea režissööri Bong Joon-ho film "Parasiit", ühtlasi tunnistati see film võitjaks ka parima originaalstsenaariumi kategoorias. Parima naispeaosatäitja auhind läks Renée Zellwegerile Judy Garlandi rolli eest filmis "Judy", parima meespeaosatäitja auhind Joaquin Phoenixile nimiosa eest filmis "Jokker".2020 EE British Academy Film Awards: The Winners BAFTA (vaadatud 4.02.2020).

3. veebruar

 2020. aasta Ameerika Ühendriikide presidendivalimised: Ameerika Ühendriikides Iowa osariigis toimusid kahe suurpartei esimesed eelvalimised. Demokraatliku Partei valimistulemuste teatamine venis tehniliste probleemide tõttu enneolematult kaua. Valimised võitis 26,2% häältega Pete Buttigieg, teisele kohale tuli 26,1% häältega Bernie Sanders. Vabariikliku Partei eelvalimised võitis ülekaalukalt ametis olev president Donald Trump.Long-delayed Iowa caucus results give Buttigieg narrow lead over Sanders France24, 7.02.2020.
 Ameerika Ühendriikides California osariigis toimus varahommikul tulistamine Greyhound Linesi liinibussis. Üks inimene sai surma ja viis inimest haavata, tulistamise motiivid jäid esialgu selgusetuks. Politsei pidas tulistaja sündmuskohal kinni.1 dead, 5 wounded in California Greyhound bus shooting, suspect in custody NBC News, 3.02.2020.
 Ameerika Ühendriikides Texase osariigis College Stationis Texase A&M Ülikooli ühiselamus toimunud tulistamises sai surma kaks naist ja vigastada kaheaastane väikelaps.2 dead, child injured in shooting incident at Texas A&M-Commerce residence hall NBC News, 3.02.2020.
 Iisraeli peaminister Binyamin Netanyahu teatas, et tema administratsioon on alustanud Sudaani valitsusega läbirääkimisi suhete normaliseerimiseks kahe riigi vahel.Sudan signals Israel detente after decades of hostility Deutsche Welle, 4.02.2020.
 Kosovo parlament kinnitas 66 poolthäälega ametisse peaminister Albin Kurti valitsuse. Välisministriks sai Glauk Konjufca, kaitseministriks Anton Quni, siseministriks Agim Veliu ja rahandusministriks Besnik Bislimi.
 Kreekas Lesbose saarel oli politsei sunnitud kasutama vägivaldseks muutunud meeleavaldajate vastu pisargaasi. Meelt avaldasid saarel hoitavad immigrandid, kes protesteerisid elutingimuste vastu põgenikelaagrites.Greek police fire teargas at protesting migrants, refugees on Lesbos Reuters, 3.02.2020.
 Malawi konstitutsioonikohus tühistas mais 2019 toimunud presidendivalimiste tulemused ja andis korralduse 150 päeva jooksul läbi viia uued valimised.
 Prantsusmaal Metzi lähedal Dieuze'is tulistasid ja haavasid politseinikud meest, kes tungis politsei barakkidesse ja püüdis politseinikke noaga rünnata. Enne seda oli politsei saanud hoiatuse, et islamistlik äärmusliikumine Islamiriik plaanib toime panna terrorirünnaku, kuid pärast rünnakut keegi selle eest vastutust ei võtnud.French police shoot knife assailant who entered police station in eastern France France24, 3.02.2020.
 Prantsusmaa president Emmanuel Macron oli ametlikul visiidil Poolas, kus ta kohtus Poola presidendi Andrzej Dudaga. Poola ja Prantsusmaa suhted on olnud viimastel aastatel võrdlemisi jahedad, muuhulgas ka Euroopa Liidu ja Lääne-Euroopa riikide terava kriitika alla sattunud Poola kohtureformide tõttu.France’s Macron visits Poland in bid to warm frosty ties France24, 3.02.2020.

4. veebruar

 Alžeeria president Abdelmadjid Tebboune andis armu enam kui 3000 vangile, kelle karistused olid lühemad kui kuus kuud.Algeria pardons thousands of prisoners Reuters, 4.02.2020.
 Ameerika Ühendriikide president Donald Trump pidas Ameerika Ühendriikide Kongressis oma aastakõne, milles tõstis esile oma kolme valitsusaasta "uskumatuid saavutusi" majanduse ja tööturu heast seisust kuni sõjaväe tugevdamise ja jõulise välispoliitikani.USA president kiitis aastakõnes riigi head seisu ERR Uudised, 5.02.2020.
 Hiina võimude teatel kasvas riigis levivasse koroonasse surnute arv 425 inimeseni, nakatunute koguarv kerkis 20 438 inimeseni.Hiina viiruseohvrite arv tõusis 425 inimeseni ERR Uudised, 4.02.2020.
 Lesothos vahistati peaminister Thomas Thabane abikaasa Maesiah Thabane, keda kahtlustatakse oma mehe endise abikaasa Lipolelo Thabane mõrva organiseerimises 2017. aastal.Lesotho’s first lady charged with murder of PM's former wife The Guardian, 4.02.2020.
 Süüria kodusõda: Türgi armee korraldas rünnaku Süüria valitsusvägede vastu, nimetades seda vastuseks kaheksa türklase tapmisele Süüria põhjaosas. Türgi õhuväed andsid löögi 46 objektile, mitteametlikel andmetel hukkus rünnakus 30–35 Süüria sõjaväelast.Türgi ründas kättemaksuks Süüriat ERR Uudised, 4.02.2020.
 Eestis saatsid Tartu Ülikooli Kliinikumi 19 kliiniku juhid meediale avaliku pöördumise, milles nõudsid nüüd lisaks Kliinikumi juhatuse esimehe Priit Eelmäe lahkumisele ka nõukogu esimehe Urmas Klaasi ametist lahkumist. Kliiniku juhtide hinnangul ei ole kumbki oma tööga hakkama saanud ja ilma nende lahkumiseta ei ole Kliinikumis võimalik töörahu taastada.Kliinikujuhid nõuavad Klaasi ja Eelmäe tagasiastumist ERR Uudised, 4.02.2020.

5. veebruar

 Ameerika Ühendriikide Senat mõistis president Donald Trumpi õigeks talle esitatud süüdistustes ja lõpetas sellega menetluse presidendi umbusaldamiseks. Võimu kuritarvitamise süüdistuses mõisteti president õigeks häältega 52:48 ja Ameerika Ühendriikide Kongressi töö takistamise süüdistuses häältega 53:47.
 Martinique'i prefektiks nimetati Stanislas Cazelles, kelle ametiaeg algab 24. veebruaril.
 Rumeenia parlament avaldas 261 poolthäälega umbusaldust peaminister Ludovic Orbani valitsusele, kuid järgmisel päeval nimetas president Klaus Iohannis Orbani uuesti peaministrikandidaadiks.
 Saksamaal valis Tüüringi liidumaa parlament kolmandas hääletusvoorus 45 poolthäälega peaministriks Thomas Kemmerichi, tema vastaskandidaat, senine peaminister Bodo Ramelow sai 44 häält. Ent juba järgmisel päeval teatas Kemmerich, et astub peaministri ametist tagasi, kuna asjaolu, et ta oli ametisse saanud populistliku immigratsioonivastase erakonna Alternatiiv Saksamaale häältega, põhjustas üleriigilise skandaali.
 Taiwani võimud teatasid, et peatavad alates 6. veebruarist seoses uue koroonaviiruse laialdase levikuga Hiina mandriosas Hiina kodanike riiki sisenemise.Taiwan to suspend entry for Chinese citizens to control virus Reuters, 5.02.2020.
 Türgis İstanbulis Sabiha Gökçeni rahvusvahelises lennujaamas sõitis maandumisrajalt välja lennufirmale Pegasus Airlines kuulunud reisilennuk Boeing 737-800. Lennuk purunes kolmeks tükiks, selles viibinud 183 inimesest said kolm inimest surma ja ülejäänud 180 inimest eri raskusastmega vigastusi.Turkey plane: Three dead, 180 hurt as jet skids off runway in Istanbul BBC News, 6.02.2020.
 Eesti president Kersti Kaljulaid võttis vastu Türgi suursaadiku Süleyman İnan Özyıldızi, Kasahstani suursaadiku Nurlan Seitimovi ning Antigua ja Barbuda suursaadiku Karen-Mae C. Hilli volikirjad.Eesti riigipeale andsid volikirjad Türgi, Kasahstani ning Antigua ja Barbuda suursaadikud Vabariigi Presidendi Kantselei, 5.02.2020.
 Eesti välisminister Urmas Reinsalu alustas kahepäevast ametlikku visiiti Ameerika Ühendriikides, kus ta osales riigisekretär Mike Pompeo kutsel usuvabaduse alliansi asutamisüritusel ja Ameerika Ühendriikide presidendi Donald Trumpi riiklikul palvushommikusöögil.Reinsalu sõitis Pompeo kutsel Washingtoni ERR Uudised, 5.02.2020.

6. veebruar

 Alžeeria president Abdelmadjid Tebboune andis armu veel enam kui 6000 vangile, olles mõned päevad varem juba andnud armu 3000 lühiajalist karistust kandvale vangile. Nende sammud kaasnesid presidendi katsetega otsida lepitust ja alustada läbirääkimisi kodanikuühiskonna organisatsioonidega, kelle organiseeritud massimeeleavaldused sundisid ametist lahkuma eelmise presidendi Abdelaziz Bouteflika ja kes boikoteerisid ka valimisi, millega Tebboune ametisse valiti.Algerian leader pardons more than 6,000 prisoners in conciliatory gesture Reuters, 6.02.2020.
 Šveitsi panga Credit Suisse nõukogu rahuldas tegevjuht Tidjane Thiami lahkumisavalduse. Thiam astus tagasi skandaali tõttu, mis vallandus 2019. aastal, kui selgus, et pank on nuhkinud konkurentide juurde tööle asunud endiste töötajate järele. Nõukogu nimetas uueks tegevjuhiks Thomas Gottsteini, kes astub ametisse 14. veebruaril.Credit Suisse'i juht astub nuhkimisskandaali tõttu tagasi ERR Uudised, 7.02.2020.
 Venemaa president Vladimir Putin nimetas Permi krai kuberneriks Dmitri Mahhonini.
 Eesti president Kersti Kaljulaid oli ametlikul visiidil Soomes, kus kohtus Soome presidendi Sauli Niinistöga. Kohtumisel arutati Balti- ja Põhjamaade koostööd, taastuvenergia laiema kasutuselevõtmise ja kliimaneutraalsuseni jõudmisega seotud küsimusi.President Kaljulaid arutas Soome kolleegiga Balti-Põhjamaade koostööd ning ühiseid taastuvenergia ja kliimaneutraalsuse eesmärke Vabariigi Presidendi Kantselei, 6.02.2020.

7. veebruar

 2020. aasta Ameerika Ühendriikide presidendivalimised: Ameerika Ühendriikides katkestas oma valimiskampaania Vabariikliku Partei presidendikandidaadiks pürginud Joe Walsh, kuna tema tulemused Iowa osariigis toimunud eelvalimistel jäid väga nõrgaks. Walsh lisas, et Vabariikliku Partei sees pole võimalik president Donald Trumpi peatada ning et sellest erakonnast on saanud sekt, kus valitseb Donald Trumpi isikukultus.Joe Walsh ends GOP primary challenge to Trump The Hill, 7.02.2020.
 Ameerika Ühendriikide president Donald Trump vabastas ametist Riikliku Julgeolekunõukogu nõuniku, kolonelleitnant Alexander Vindmani ja Ameerika Ühendriikide suursaadiku Euroopa Liidu juures Gordon Sondlandi, kes mõlemad olid andnud tunnistusi tema umbusaldamismenetlusel Ameerika Ühendriikide Kongressis.Trump Fires Impeachment Witnesses Gordon Sondland and Alexander Vindman in Post-Acquittal Purge The New York Times, 7.02.2020.
 Kasahstanis Žambõli oblastis vallandusid õhtul massirahutused, mille täpsed põhjused jäid selgusetuks. Tegemist võis olla rahvustevahelise tüliga. Rahutusi saadeti ohjeldama politsei ja rahvuskaart, kokkupõrgetes hukkus vähemalt kaheksa ja sai vigastada 40 inimest.Kasahstanis hukkus rahutustes kaheksa inimest ERR Uudised, 8.02.2020.
 Prantsusmaa president Emmanuel Macron pidas Pariisis sõjakooli lõpetajatele kõne, milles rõhutas vajadust senisest koordineerituma Euroopa Liidu kaitsestrateegia väljatöötamiseks ja elluviimiseks ning rõhutas Euroopa Liidu keskset rolli tuumarelvade leviku tõkestamisel. Tema keskne seisukoht oli, et Euroopa ei tohi ega saa jääda maailmas toimuvas võidurelvastumises pealtvaataja rolli.Macron unveils nuclear doctrine, warns EU ‘cannot remain spectators’ in arms race France24, 7.02.2020.
 Rootsi pank Skandinaviska Enskilda Banken teatas, et lõpetas oma Balti divisjoni juhi Riho Undi töölepingu ja nimetas sellele ametikohale Jonas Ahlströmi.SEB pank otsustas töölepingu Balti divisioni juhi Riho Undiga lõpetada ERR Uudised, 7.02.2020.
 Venemaal Sotšis algas Venemaa presidendi Vladimir Putini ja Valgevene presidendi Alaksandar Łukašenka ametlik kohtumine. Kohtumise üks eesmärke oli jõuda kokkuleppele Valgevenele nafta ja maagaasi tarnimise tingimustes ning Valgevenet läbiva nafta ja maagaasi transiidi tingimustes.Lukašenko vestles Putiniga ajaloost, jõudes "hallide aegadeni" ERR Uudised, 7.02.2020.
 Eesti president Kersti Kaljulaid jättis väidetava vastuolu tõttu põhiseadusega välja kuulutamata kohustusliku kogumispensioni reformi jõustamiseks muudetavad seadused ja saatis need menetlemiseks tagasi XIV Riigikogusse.President jättis kogumispensioni reformi seaduse välja kuulutamata ERR Uudised, 7.02.2020.
 Eestis Tallinnas Stenbocki majas toimus Baltimaade peaministrite kohtumine. Eesti peaminister Jüri Ratas, Läti peaminister Arturs Krišjānis Kariņš ja Leedu peaminister Saulius Skvernelis arutasid perioodi 2021–2027 Euroopa Liidu eelarvega seotud küsimusi ja kolme riigi suuri ühisprojekte, eelkõige taristuprojekti Rail Baltic. Kolm valitsusjuhti kinnitasid kindlat pühendumist Rail Balticu projektile ja lähtumist eesmärgist, et raudteeühendus peaks valmima 2026. aastal. Kohtumisel osales ka Euroopa Komisjoni eelarve- ja haldusvolinik Johannes Hahn.Balti peaministrid jätkavad tõhusama Rail Balticu juhtimisskeemi arutelu märtsis Vabariigi Valitsus, 7.02.2020.

8. veebruar

 Argentina asepresident Cristina Fernández de Kirchner teatas, et tema riik ei maksa enne majandusseisaku lõppu Rahvusvahelisele Valuutafondile tagasi mitte ühtegi senti 57 miljardi USA dollari suurusest võlast.Argentina won't repay IMF debt till recession over, VP Fernandez say Reuters, 8.02.2020.
 Iirimaal toimusid parlamendivalimised. Üllatuslikult võitis valimised vasakpoolne Sinn Féin, mis sai 24,5% häältest ja 37 kohta 160-liikmelises parlamendis. Seni Iiri poliitikas domineerinud erakonnad Fianna Fáil ja Fine Gael said vastavalt 22,2% ja 20,9% häältest. Valimisaktiivsus oli 62,9%.
 Indias Delhi liiduterritooriumil toimusid kohaliku parlamendi valimised, mille võitis ülekaalukalt Aam Aadmi Party, saades 53,6% häältest ja 62 kohta 70-liikmelises parlamendis. Valimisaktiivsus oli 62,6%.
 Tais Nakhon Ratchasima linnas pani 32-aastane sõdur toime massitulistamise, milles hukkus 27 inimest ja veel 31 inimest sai vigastada. Tulistamine sai alguse linnalähedases kasarmus, seejärel suundus sõdur ostukeskusse Terminal 21 ja jätkas seal tulistamist. Ostukeskuse sisse piiranud politsei lasi tulistaja sündmuskohal maha.Tai sõdur tappis massitulistamises vähemalt 27 inimest ERR Uudised, 8.02.2020.
 Eestis Tallinnas toimus Eestimaa Roheliste volikogu, millel arutati muuhulgas erakonna organisatsiooni muutmist ja koostööd teiste parlamendiväliste erakondadega.Rohelised arutasid volikogul parlamendiväliste erakondade koostööd ERR Uudised, 9.02.2020. 

9. veebruar

 Aafrika Liidu esimeheks sai Lõuna-Aafrika Vabariigi president Cyril Ramaphosa.
 Ameerika Ühendriikides Los Angeleses anti üle 2020. aasta Oscari auhinnad. Parima filmi auhinna sai Lõuna-Korea filmilavastaja Bong Joon-ho film "Parasiit", ühtlasi läks sellele filmile parima lavastaja, parima originaalstsenaariumi ja parima võõrkeelse filmi auhind. Parima naispeaosatäitja auhinna võitis Renée Zellweger Judy Garlandi rolli eest filmis "Judy", parima meespeaosatäitja auhinna Joaquin Phoenix nimirolli eest filmis "Jokker".Ameerika filmiakadeemia jagas välja Oscarid, parimaks filmiks valiti "Parasiit" ERR Kultuur, 10.02.2020.
 Aserbaidžaanis toimusid parlamendivalimised. 125-liikmelises parlamendis sai 72 kohta valitsev Uue Aserbaidžaani Partei, ülejäänud 43 kohta läksid parteitutele kandidaatidele. Valimisaktiivsus oli 47,8%.
 El Salvadori president Nayib Bukele tungis parlamenti ja võttis enda valdusse spiikritooli, et sundida parlamenti menetlema kiirkorras tema ettepanekut 109 miljoni USA dollari suuruse laenu võtmiseks riigi kaitsejõududele ja politseile parema varustuse hankimiseks. Ühtlasi tungisid presidendi toetuseks parlamendihoonesse ka relvastatud sõdurid ja politseinikud.Backed by soldiers, El Salvador President Bukele briefly occupies Congress France24, 10.02.2020.El Salvadori relvastatud politseinikud ja sõjaväelased tungisid parlamenti ERR Uudised, 10.02.2020.
 Hiina võimud teatasid, et riigis leviva uue koroonaviiruse tõttu on surnud 811 inimest. Viirusega teadaolevalt nakatunute koguarv tõusis 37 148 inimeseni.Hiina tõstis ametliku viiruseohvrite arvu 811 inimeseni ERR Uudised, 9.02.2020.
 Kamerunis toimusid parlamendivalimised.
 Suurbritannia lennufirma British Airways lend Londonist New Yorki püstitas alahelikiirusel lendavate kommertslennukite uue rekordi sellel marsruudil, läbides vahemaa 4 tunni 56 minutiga.British Airways flight crosses Atlantic in less than 5 hours Associated Press / Yahoo! News, 10.02.2020.
 Šveitsis toimus rahvahääletus kahes küsimuses. 63,1% referendumil osalenud inimestest toetas ettepanekut kriminaliseerida diskrimineerimine seksuaalse sättumuse alusel. 57,1% häältega lükati tagasi ettepanek kehtestada riiklik kvoot taskukohaste elamispindade hulgale igas uues kinnisvaraarenduses.Šveitslased toetasid referendumil uut homofoobia vastast seadust ERR Uudised, 9.02.2020.Swiss vote to approve legislation to protect LGBTQ+ rights The Guardian, 9.02.2020.

10. veebruar

 Mali president Ibrahim Boubacar Keïta tunnistas telekanalile France24 antud intervjuus esimest korda, et tema valitsus on alustanud läbirääkimisi riigis tegutsevate, mitmeid veriseid rünnakuid korraldanud islamistlike mässulistega.Exclusive: Mali’s president acknowledges dialogue with jihadist leaders France24, 10.02.2020.
 Prantsusmaal Pariisis kinnitas apellatsioonikohus madalama kohtuastme otsuse, millega oli Ekvatoriaal-Guinea presidendi pojale, asepresident Teodoro Nguema Obiang Mangue'ile mõistetud riigi rahaliste vahendite omastamise eest kolmeaastane tingimisi vanglakaristus. Samuti jäi jõusse talle määratud 30 miljoni euro suurune trahv.Prantsuse kohus mõistis Ekvatoriaal-Guinea juhi poja tingimisi vangi ERR Uudised, 10.02.2020. 
 Saksamaal teatas valitseva Kristlik-Demokraatliku Liidu esimees Annegret Kramp-Karrenbauer, et astub erakonna esimehe ametikohalt tagasi ega soovi olla ka erakonna liidukantsleri kandidaadiks 2021. aasta parlamendivalimistel. Kramp-Karrenbauer jätkab siiski kaitseministri ametikohal ja jääb ka erakonda juhtima kuni uue esimehe valimiseni.Kramp-Karrenbauer astub Merkeli erakonna juhi kohalt tagasi ERR Uudised, 10.02.2020.
 Eesti peaminister Jüri Ratas alustas koos teda saatva äridelegatsiooniga neli päeva kestvat ametlikku visiiti Jaapanis. Valitsuse liikmetest saatis peaministrit haridus- ja teadusminister Mailis Reps. Visiidi käigus kohtus peaminister Jaapani kroonprintsi Akishino, peaministri Shinzō Abe ja keskkonnaministri Shinjirō Koizumiga.Peaminister Ratas sõidab äridelegatsiooniga Jaapanisse majanduskoostööd tihendama Vabariigi Valitsus, 9.02.2020.
 Tartus allkirjastasid Eesti Reformierakond ja Sotsiaaldemokraatlik Erakond koalitsioonilepingu linna valitsemiseks.Tartu uus koalitsioonilepe sai allkirjad ERR Uudised, 10.02.2020. 
 Riigi äriühingute nimetamiskomitee 27. jaanuaril 2020 ametisse nimetatud koosseisu esimeheks valiti AS Eesti Talleks juhatuse esimees Kaido Padar.Riigi äriühingute nimetamiskomitee valis esimeheks Kaido Padari ERR Uudised, 10.02.2020.

11. veebruar

 Afganistani pealinnas Kabulis sõjaväeakadeemia juures toimunud enesetapurünnakus hukkus viis ja sai haavata 12 inimest.Kabuli sõjaväeakadeemia juures ründas enesetaputerrorist ERR Uudised, 12.02.2020.At least five dead in suicide attack on Kabul military academy The Guardian, 11.02.2020. 
 2020. aasta Ameerika Ühendriikide presidendivalimised: Ameerika Ühendriikides New Hampshire'i osariigis toimusid Demokraatliku Partei eelvalimised, mille võitis umbes 26% häältega Bernie Sanders, teisele kohale tuli 24,4% häältega Pete Buttigieg. Valimistulemuste selgumise järel teatasid Demokraatliku Partei presidendikandidaadiks pürginud Andrew Yang ja Michael Bennet, et lõpetavad oma valimiskampaania.New Hampshire'i demokraatide eelvalimised võitis Bernie Sanders ERR Uudised, 12.02.2020.
 Ameerika Ühendriikides esitas Illinois' osariigi prokuratuur ametliku süüdistuse näitleja Jussie Smolletti vastu. Smollett langes jaanuaris 2019 väidetavalt rassistliku ja homofoobse rünnaku ohvriks, kuid hiljem selgus, et ta oli selle ise lavastanud.Prokuratuur esitas rünnaku lavastanud USA näitleja vastu uued süüdistused ERR Uudised, 12.02.2020. 
 Ameerika Ühendriikides New Yorgis andis kohus loa kahe suure mobiilsideettevõtte T-Mobile USi ja Sprint Corporationi ühinemiseks.Judge approves $26 billion merger of T-Mobile and Sprint NBC News, 11.02.2020.
 Filipiinide president Rodrigo Duterte tühistas Ameerika Ühendriikide ja Filipiinide vahel kehtinud leppe, mis võimaldas mõlema riigi sõjaväelastel viibida teenistuskohustuste täitmiseks partnerriigi territooriumil. Leppe tühistamine jõustub 180 päeva möödumisel presidendi otsusest.Philippines' Duterte tells US he is scrapping troop agreement The Guardian, 11.02.2020.
 Liibanonis võitis peaminister Ḩassān Diyābi valitsus häältega 63:20 parlamendis toimunud usaldushääletuse. Samal ajal toimus pealinnas Beirutis parlamendihoone ees suur meeleavaldus, millega üritati parlamendilt nõuda valitsuse umbusaldamist. Puhkesid kokkupõrked politsei ja meeleavaldajate vahel, milles sai vigastada umbes 400 inimest.Lebanese Cabinet wins confidence vote despite protesters rioting outside Parliament NBC News, 11.02.2020.
 Saksamaal teatas katoliku kiriku Saksamaa piiskoppide konverentsi esimees, Müncheni ja Freisingi peapiiskop Reinhard Marx oma vanusele viidates, et ei kandideeri enam teiseks ametiajaks piiskoppide konverentsi esimeheks.Kardinal Marx zieht sich vom Vorsitz der Bischofskonferenz zurück Der Spiegel, 11.02.2020.
 Sudaani võimud teatasid oma valmisolekust anda Rahvusvahelisele Kriminaalkohtule välja sõjakuritegudes ja inimsusvastastes kuritegudes süüdistatud isikud. Praktikas võib see tähendada riigi endise presidendi ‘Umar Ḩasan Aḩmad al-Bashīr väljaandmist kohtumõistmiseks.Sudan signals it may send former dictator Omar al-Bashir to ICC The Guardian, 11.02.2020.
 Venezuela opositsioonijuht, ennast riigipea kohusetäitjaks kuulutanud Juan Guaidó pöördus pärast kaks nädalat kestnud rahvusvahelist ringreisi kodumaale tagasi. Tema tagasipöördumine vallandas pealinnas Caracases ulatuslikud meeleavaldused, mille korraldasid nii tema pooldajad kui ka vastased.Clashes erupt as Venezuela opposition leader Guaido returns home France24, 12.02.2020.

12. veebruar

 2020. aasta Ameerika Ühendriikide presidendivalimised: Demokraatliku Partei presidendikandidaadiks pürginud Deval Patrick teatas oma valimiskampaania lõpetamisest.Former Massachusetts Gov. Deval Patrick suspends presidential bid ABC News, 12.02.2020.
 Ameerika Ühendriikide haridusministeerium teatas, et on alustanud uurimist Harvardi ja Yale'i ülikoolide suhtes, kuna kahtlustab neid deklareerimata annetuste vastuvõtmises mitmetelt välisriikide valitsustelt, teiste seas ka Hiina, Saudi Araabia ja Venemaa võimudelt.US investigates Harvard and Yale over foreign funding BBC News, 12.02.2020.
 Euroopa Parlament ratifitseeris juunis 2019 allkirjastatud vabakaubanduslepingu Euroopa Liidu ja Vietnami vahel. Enne jõustumist peab lepingu ratifitseerima ka Vietnami parlament.Vietnam-EU Trade: EVFTA Ratified by EU Lawmakers Vietnam Briefing, 13.02.2020.
 Iisraelis Tel Avivis toimus Andres Mustoneni korraldatud muusikafestivali MustonenFest seitsmenda hooaja avakontsert.Tel Avivis toimub seitsmes MustonenFest ERR Kultuur, 14.02.2020.
 Itaalia senat toetas häältega 152:76 senaatorilt ja endiselt siseministrilt Matteo Salvinilt saadikupuutumatuse võtmist. Senati otsus võimaldab alustada kohtuprotsessi Salvini üle, keda süüdistatakse ministrina korralduse andmises 116 immigrandi mitmepäevaseks ebaseaduslikuks kinnihoidmiseks laeval Sitsiilia rannikul.Italy Salvini: Senate votes for far-right leader to face trial BBC News, 12.02.2020. 
 Malta võimud teatasid, et vahistasid kahtlustatuna korruptsioonis ja rahalistes kuritarvitustes 37 liikluspolitseinikku. Riigis on kokku üldse 50 liikluspolitseinikku.More than half Malta's traffic police arrested for fraud Reuters, 12.02.2020.
 Paavst Franciscus jättis kinnitamata piiskoppide sinodi 2019. aasta otsuse, mis oleks lubanud preestrite nappuse tõttu Amazonase piirkonnas pühitseda vaimulikeks ka vanemaealisi abielumehi. Hinnanguliselt ei ole 85% küladest Amazonase aladel võimalik osa saada iganädalastest jumalateenistustest, sest puuduvad vaimulikud.Pope Francis rules against ordaining married men in Amazon BBC News, 12.02.2020. 
 WhatsApp teatas, et teenusel on nüüdseks kaks miljardit kasutajat. Sellega sai WhatsAppist kasutajate arvult teine sotsiaalvõrgustik Facebooki järel.WhatsApp users cross 2 billion, second only to Facebook Reuters, 12.02.2020.

13. veebruar

 Ameerika Ühendriikides esitas riigi suuruselt teine ajalehtede kirjastus McClatchy kohtule pankrotikaitse taotluse. Kirjastuse portfelli kuuluvad tuntumatest ajalehtedest The Miami Herald ja The Sacramento Bee.McClatchy, nation's second-largest newspaper company, files for bankruptcy The Hill, 13.02.2020.
 Ameerika Ühendriikide Senat võttis häältega 55:45 vastu otsuse, millega piirati president Donald Trumpi volitusi sõjalise rünnaku korraldamiseks Iraanile. President Trumpi administratsioon teatas vastusena senati otsusele, et vetostab selle.USA senat toetas Trumpi sõjavolituste piiramist, president kasutab vetot ERR Uudised, 14.02.2020. 
 Läti Seim otsustas laiali saata Riia linnavolikogu, kuna volikogu pole suutnud korraldada linna prügimajandust, samuti pole kolmel järjestikusel volikogu istungil olnud kvoorumit. Otsus jõustub 10 päeva pärast selle väljakuulutamist Läti presidendi poolt.Läti seim saatis Riia volikogu laiali ERR Uudised, 13.02.2020. 
 Prantsusmaal astus ametist tagasi riigi tuntuimat filmiauhinda César välja andva Académie des arts et techniques du cinéma juhtkond. Otsus järgnes kaks päeva varem avaldatud 200 filmindustegelase pöördumisele, milles süüdistati akadeemia juhte reaalsusega sideme kaotamises. Terava reaktsiooni kutsus esile akadeemia otsus esitada mitmele auhinnale skandaalse, Ameerika Ühendriikides kohtulikult süüdi mõistetud filmilavastaja Roman Polanski uus film "J'accuse".The leadership of the 'French Oscars', the César awards, announces its resignation en masse France24, 13.02.2020.
 Suurbritannia peaminister Boris Johnson tegi mitmeid muudatusi oma valitsuse koosseisus. Rahandusministriks sai Sajid Javidi asemel Rishi Sunak, samuti vahetas peaminister välja ettevõtlus-, keskkonna-, elamumajandus-, ülikoolide, transpordi- ja Põhja-Iirimaa asjade ministrid ning riigi peaprokuröri.Briti peaminister Johnson viis ellu ulatusliku valitsusremondi ERR Uudised, 13.02.2020.
 Valgevenes Minskis avasid Valgevene välisminister Uladzimir Makjei ja Šveitsi välisminister Ignazio Cassis Šveitsi suursaatkonna. Seni tegutses Valgevenes ainult Šveitsi alaline esindus.Full-Fledged Switzerland’s Embassy Officially Opens In Minsk BelarusFeed, 13.02.2020.
 Valgevene justiitsministeerium teatas kavatsusest muuta Valgevene vappi. Presidendi juures tegutseva heraldikanõukogu soovitusel muudetakse vapil kasutatavat sümboolikat "rahumeelsemaks", et see aitaks kaasa riigi rahvusvahelise kuvandi positiivsemaks muutmisele.Belarus Will Change State Symbols To Stress County’s Peacefulness BelarusFeed, 13.02.2020.
 Venemaal astus ametist tagasi Kaluga oblasti kuberner Anatoli Artamonov. President Vladimir Putin nimetas kuberneri kohusetäitjaks Vladislav Šapša.
 Venezuela välisminister Jorge Arreaza teatas, et esitas Ameerika Ühendriikide peale kaebuse Rahvusvahelisele Kriminaalkohtule, kuna Ameerika Ühendriigid püüavad sanktsioonide abil viia Venezuela seadusliku valitsuse võimult kõrvaldamiseni.Venezuela slams Trump for sanctions set on regime change The Washington Post, 13.02.2020.
 Eestis avaldas Tartu linnavolikogu umbusaldust abilinnapea Monica Rannale. Tervislikel põhjustel vabastati samal istungil ametist ka abilinnapea Madis Lepajõe. Ühtlasi nimetas volikogu ametisse kaks uut abilinnapead, Sotsiaaldemokraatliku Erakonna liikmed Gea Kangilaski ja Asko Tamme.Tartu volikogu avaldas Monica Rannale umbusaldust ERR Uudised, 13.02.2020.

14. veebruar

 2019.–2020. aasta Wuhani koroonapandeemia puhang:
Egiptus teatas esimesest koroonaviirusega nakatunust. Tegemist oli esimese kinnitust saanud haigusjuhuga Aafrikas.Egypt confirms coronavirus case, the first in Africa AlJazeera, 14.02.2020.
 Hiina võimud teatasid, et riigis on koroona (Covid-19) tagajärjel surnud kokku 1483 inimest. Hiinas kasvas viirusega nakatunute arv üle 64 600 inimese.China's coronavirus death toll surpasses 1,400, but new fatalities half that of previous day France24, 14.02.2020.
 Prantsusmaal suri esimene inimene Hiinast levima hakanud koroonasse. Tegemist oli 80-aastase Hiina turistiga. Ühtlasi oli see teadaolevalt esimene viiruspuhanguga seotud surmajuhtum väljaspool Hiinat.France announces first coronavirus death outside Asia France24, 15.02.2020.
 Alžeeria pealinnas Alžiiris toimusid taas massimeeleavaldused, millel tuhanded inimesed nõudsid poliitilise süsteemi reformimist, korruptsiooni ohjeldamist ja sõjaväe poliitilise mõju lõpetamist.Algerians keep up protests a year after demonstrations began Reuters, 14.02.2020.
 Belgias teatas Koen Geens, et ei suuda valitsust moodustada ja tagastas oma mandaadi kuningale. Seejärel teatas kuningas Philippe I, et alustab ise 17. veebruaril erakondadega läbirääkimisi valitsuskoalitsiooni moodustamiseks.
 Kosovo president Hashim Thaçi ja Serbia president Aleksandar Vučić teatasid, et on jõudnud Ameerika Ühendriikide vahendatud läbirääkimistel kokkuleppele maantee- ja raudteeühenduste rajamises Priština ja Belgradi vahel.'Another milestone': Kosovo and Serbia sign rail, road deals AlJazeera, 14.02.2020.
 Mali keskosas Ogossagou külale öösel korraldatud rünnakus hukkus vähemalt 20 inimest. Rünnakus osales umbes 30 relvastatud võitlejat, kes tõenäoliselt olid mõne äärmusliku islamiorganisatsiooni liikmed.Several killed in central Mali village attack, local officials say France24, 14.02.2020.
 Prantsusmaal teatas president Emmanuel Macroni liitlane Benjamin Griveaux, et loobub kandideerimast Pariisi linnapeaks. Griveaux otsus järgnes sellele, kui avalikkusesse olid lekkinud üks tema seksivideo ja internetis saadetud seksuaalse sisuga sõnumid.French politicians outraged after sex tape ends Paris mayoral bid for Macron ally France24, 14.02.2020.
 Saksamaal Münchenis algas iga-aastane Müncheni julgeolekukonverents.
 Valgevene president Alaksandr Łukašenka avalikustas, et Valgevene läbirääkimised Venemaaga gaasi- ja naftatarnete üle 2020. aastaks katkesid, kuna Venemaa esindajad vihjasid, et odavamate hindade säilitamise tingimus on Venemaa ja Valgevene liitriigi moodustamine.Russia hints at Belarus joining it in a unified state in exchange for oil deal: Lukashenko Reuters, 14.02.2020. Samal päeval ähvardas Valgevene hakata naftat võtma riiki läbivast transiittorujuhtmest Družba, kui Venemaa ei taasta Valgevenele mõeldud naftatarneid 2019. aasta tasemel.Belarus to Russia: We'll siphon off your transit oil to Europe if necessary Reuters, 14.02.2020.

15. veebruar

 Suurbritannia Leiboristliku Partei esimehe valimistel langes konkurentsist välja varivalitsuse välisminister Emily Thornberry.Labour leadership: Emily Thornberry eliminated from race BBC News, 15.02.2020.
 Eesti president Kersti Kaljulaid alustas kahepäevast visiiti Saksamaal, et osaleda Müncheni julgeolekukonverentsil. Valitsuse liikmetest osales konverentsil ka välisminister Urmas Reinsalu.President Kaljulaid osaleb Müncheni julgeolekukonverentsil Vabariigi Presidendi Kantselei, 15.02.2020.Välisminister osaleb Müncheni julgeolekukonverentsil Välisministeerium, 14.02.2020.

16. veebruar

 Aserbaidžaanis toimusid meeleavaldused, millega protesteeriti nädal varem toimunud parlamendivalimiste tulemuste vastu. Enne meeleavalduste algust pidas politsei kinni kolm opositsioonierakonna juhti ja umbes 100 aktivisti.Azeri police detain opposition leaders, block protest against election result Reuters, 16.02.2020.
 Guineas toimusid parlamendivalimised.
 Prantsusmaa valitsev erakond La République En Marche! nimetas uueks Pariisi linnapeakandidaadiks terviseministri Agnès Buzyni, kuna eelmine linnapeakandidaat Benjamin Griveaux oli seksiskandaali sattumise tõttu oma kandidatuuri kaks päeva varem taandanud.French health minister to run for Paris mayor after sex scandal sinks previous candidate France24, 16.02.2020.
 Põhja-Makedoonia parlament otsustas häältega 108:12 ennast ise laiali saata, kuna valitsuskoalitsioon ei suutnud täita ühte oma põhieesmärki, liitumisläbirääkimiste alustamist Euroopa Liiduga. Ennetähtaegsete parlamendivalimiste kuupäevaks määrati 12. aprill.North Macedonia parliament dissolves, sets poll date, after EU shuns talks Reuters, 16.02.2020.
 Eestis Tallinnas toimus Eesti Konservatiivse Rahvaerakonna volikogu. Volikogu võttis vastu üleskutse peatada ette valmistatav apteegireform praegusel kujul.Galerii: EKRE volikogu Tallinnas ERR Uudised, 16.02.2020.

17. veebruar

 Euroopa Liidu liikmesriikide välisministrid jõudsid kokkuleppele Liibüale relvamüügi embargo kehtestamises ja otsustasid selle tagamiseks käivitada Vahemerel uue mere- ja õhumissiooni.EL-i välisministrid leppisid kokku Liibüa relvaembargo jõustamises ERR Uudised, 17.02.2020.
 Itaalias astus Calabria presidendina ametisse Jole Santelli.
 Kanadas teatas tagasiastumisest Newfoundlandi ja Labradori peaminister Dwight Ball.
 Eestis alustas siseministeeriumi sisejulgeoleku-, korrakaitse- ja migratsioonipoliitika asekantslerina tööd Veiko Kommusaar.Kauaotsitud sisejulgeoleku asekantsleriks saab Veiko Kommusaar ERR Uudised, 14.02.2020.
 Eesti suursaadik Taanis Mart Laanemäe andis Kopenhaagenis kuninganna Margrethe II üle oma volikirja.Eesti suursaadik Taanis Mart Laanemäe andis üle volikirja ERR Uudised, 17.02.2020.

18. veebruar

 2019.–2020. aasta koroonapandeemia:
 Venemaa teatas, et keelab seoses koroonaviiruse puhanguga alates 20. veebruarist Hiina kodanike sisenemise oma territooriumile.Venemaa keelab Hiina kodanike riiki sisenemise ERR Uudised, 18.02.2020.
 Gibraltaris lahkus ametist kuberner Edawrd Davis ja kuberneri kohuseid asus ajutiselt täitma asekuberner Nick Pyle.
 Horvaatias astus ametisse president Zoran Milanović.
 Lätis Riias mõistis kohus 2013. aastal aset leidnud kauplusevaringus süüdi hoone inseneri Ivars Sergetsi ja karistas teda kuueaastase vangistusega. Samuti kohtu all olnud ehitusfirma juhid ja ehitusametnikud mõisteti kõigis neile esitatud süüdistustes õigeks.Riia Maxima poe varingu juhtumis mõistis kohus süüdi inseneri ERR Uudised, 18.02.2020.
 Venemaa president Vladimir Putin vabastas ametist oma mõjuka pikaaegse nõuniku Vladislav Surkovi.Putin vabastas Surkovi ametist ERR Uudised, 18.02.2020.
 Eestis Pärnus lagunes ametlikult erakonna Isamaa ja valimisliidu Pärnu Ühendab koalitsioon, kui Isamaa teatas koalitsioonist lahkumisest. Juba varem oli Isamaa alustanud läbirääkimisi Eesti Reformierakonnaga uue koalitsiooni moodustamiseks.Isamaa astus Pärnu koalitsioonist välja ERR Uudised, 18.02.2020.
 Eesti Energia ostis oksjonil 51,5 miljoni euro eest Riigimetsa Majandamise Keskuselt Tootsi tuulepargi maa.Tootsi tuulepargi ostis 51,5 miljoni euroga Eesti Energia ERR Uudised, 18.02.2020.

19. veebruar

 2020. aasta Ameerika Ühendriikide presidendivalimised: Nevada osariigis toimus Demokraatliku Partei presidendikandidaatide teledebatt, millel osales esmakordselt ka teistest kandidaatidest oma kampaaniat oluliselt hiljem alustanud ettevõtja ja endine New Yorgi linnapea Michael Bloomberg.Demokraatide debatil Nevadas osales esmakordselt Bloomberg ERR Uudised, 20.02.2020.
 Ameerika Ühendriikide president Donald Trump nimetas riikliku luurekoordinaatori kohusetäitjaks Ameerika Ühendriikide senise suursaadiku Saksamaal Richard Grenelli.Trump nimetaks luurekoordinaatori kohusetäitjaks USA saadiku Saksamaal ERR Uudised, 20.02.2020.
 Ameerika Ühendriikide president Donald Trump andis armu mitmele korruptsioonis ja pettustes süüdi mõistetud kurjategijale, teiste seas Illinois' osariigi endisele kubernerile Rod Blagojevichile ja New Yorgi endisele politseijuhile Bernie Kerikule. Kokku andis Trump armu või kergendas 11 süüdimõistetu karistust.Trump andis armu tuntud korruptantidele ja kelmidele ERR Uudised, 19.02.2020.
 Ameerika Ühendriikides võttis Utah' osariigi senat ühehäälselt vastu seaduse, millega dekriminaliseeriti polügaamia ehk mitmenaisepidamine. Jõustumiseks peab see saama ka osariigi esindajatekoja toetuse ja allkirja osariigi kubernerilt. Seadus ei legaliseeri polügaamiat, kuid näeb edaspidi selle kriminaalkorras karistamise asemel ette kergemad tsiviilkaristused nagu rahatrahvi ja ühiskondlik-kasuliku töö.Utah' senat kiitis ühehäälselt heaks polügaamia dekriminaliseerimise ERR Uudised, 20.02.2020.
 Belgia kuningas Philippe I tegi pärast mitmeid ebaõnnestunud valitsuse moodustamise katseid parlamendi mõlema koja esimeestele Patrick Dewaelile ja Sabine Laruelle'ile ülesandeks algatada valitsuskoalitsiooni moodustamiseks vajalikud läbirääkimised kõigi poliitiliste jõududega.
 Prantsusmaa peaminister Édouard Philippe teatas, et riigi vanim tuumajaam Fessenheimis suletakse 30. juunil. Saksamaa on oma piiri lähedal asuva tuumajaama sulgemist nõudnud Prantsusmaa võimudelt juba mitu aastat.France to shut down oldest nuclear plant in energy re-planning drive France24, 19.02.2020.
 Saksamaal Hanau linnas toimunud kahes tulistamises hukkus kokku kaheksa inimest, veel vähemalt viis inimest sai vigastada. Tulistamised leidsid aset kahe vesipiibubaari juures, tegemist oli ühe ja sama tulistajaga, kes liikus ühest sündmuspaigast teise autoga.Saksamaal sai kahes tulistamises surma vähemalt kaheksa inimest ERR Uudised, 20.02.2020. Tulistaja sooritas hiljem enesetapu, politsei leidis tema kodust nii tema kui ka tema ema surnukehad.Suspected gunman found dead at home after killing spree in Germany France24, 20.02.2020.German state minister: Shooter had xenophobic motive, his mother is dead Reuters, 20.02.2020. Hiljem avaldas politsei, et tegemist oli 43-aastase paremäärmuslusega, kelle teod olid rassiliselt ja usuliselt motiveeritud.Germany tightens security at mosques, other sites after far-right shootings France24, 21.02.2020.
 Eestis oli ametlikul visiidil Islandi välisminister Guðlaugur Þór Þórðarson, kes kohtus visiidi raames oma Eesti kolleegi Urmas Reinsaluga. Samuti pidas minister Eesti Diplomaatide Koolis loengu Arktika teemadel.Eelinfo (8. nädal) Välisministeerium (vaadatud 21.02.2020).

20. veebruar

 Ameerika Ühendriikides Washingtonis mõistis ringkonnakohus president Donald Trumpi kauaaegsele kaastöölisele ja liitlasele Roger Stone'ile 40-kuulise vanglakaristuse, kuna ta tunnistati süüdi Ameerika Ühendriikide Kongressis president Trumpi suhtes läbi viidud juurdluse takistamises.Trump ally Roger Stone gets 40 months' prison for obstructing Congress's Russia investigation France24, 21.02.2020.
 Belgias Brüsselis algas Euroopa Ülemkogu kohtumine, mille põhiteema oli Euroopa Liidu eelarve aastateks 2021–2027.Euroopa Liidu liidrid arutavad järgmist mitmeaastast eelarvet ERR Uudised, 20.02.2020.
 Iirimaal astus parlamendivalimiste järel ametist tagasi peaminister Leo Varadkar, kuid jätkas valitsusjuhi kohuste täitmist kuni uue valitsuse moodustamiseni.Irish Prime Minister Leo Varadkar resigns after inconclusive election result France24, 21.02.2020.
 India lõunaosas Tamil Nadu osariigis toimunud bussi kokkupõrkes veoautoga hukkus vähemalt 19 ja sai vigastada veel 23 inimest.Indias sai bussiõnnetuses 19 inimest surma ERR Uudised, 20.02.2020.
 Lesothos teatas mõrvaskandaali segatud peaminister Tom Thabane, et lahkub juulis 2020 ametist.
 Eestis teatas Isamaa Tartu piirkonna kauaaegne juht Peeter Laurson erakonnast lahkumisest. Laurson tõi Isamaast lahkumise põhjuseks erakonnaga tekkinud eriarvamused venekeelse koolihariduse küsimuses.Isamaa pikaajaline juht Tartus Peeter Laurson astus erakonnast välja ERR Uudised, 20.02.2020.
 Eesti välisministeerium andis esimest korda üle välisministeeriumi teeneteristid. Kokku pälvis teeneteristi 34 inimest, kelle seas oli nii diplomaate, ühiskonnategelasi kui ka ajakirjanikke.Välisministeerium andis esimest korda välja teeneteristid ERR Uudised, 20.02.2020.
 Tartu ringkonnakohus vaatas ümber madalama kohtuastme varasema otsuse ning leidis, et Tartu Ülikoolil oli täielik õigus lõpetada usalduse kaotuse tõttu tööleping Tartu Ülikooli Raamatukogu direktori Martin Hallikuga, keda tema alluvad süüdistasid seksuaalses ahistamises.Ringkonnakohus: Tartu Ülikoolil oli õigus Halliku tööleping lõpetada ERR Uudised, 20.02.2020.

21. veebruar

 2019.–2020. aasta Wuhani koroonaviiruse puhang:Lõuna-Koreas on uude viirusesse haigestunud 156 inimest ERR Uudised, 21.02.2020.
 Hiina võimud teatasid, et koroonaviiruse puhangu tulemusel on riigis surnud 2233 inimest, viirusega nakatunute arv on tõusnud umbes 75 000 inimeseni.
 Lõuna-Korea võimud teatasid, et riigis on koroonaviirusega nakatunud kokku vähemalt 156 inimest, kõige enam nakatunuid on Daegu provintsis.
 Iraanis toimus parlamendivalimiste esimene voor, millel konservatiivse bloki esindajad said 219 kohta 290-liikmelises parlamendis. 11 koha täitmine jäi valimiste teiste vooru, mis toimub aprillis. Valimisaktiivsus oli 42,6%.
 Lõuna-Sudaani president Salva Kiir Mayardit saatis laiali oma valitsuskabineti. Ühtlasi vabastas ta ametist asepresident Taban Deng Gai ja nimetas uueks asepresidendiks Riek Machari, kes andis ametivande järgmisel päeval.
 Eesti suursaadik Moldovas Ingrid Kressel andis president Igor Dodonile üle oma volikirja.

22. veebruar

 2019.–2020. aasta Wuhani koroonaviiruse puhang:
 Itaalias teatati kahest esimesest koroonaviirusega seotud surmajuhtumist.Coronavirus: 79 contagiati in tutta Italia | Conte: "Impediremo di entrare e uscire dalle zone focolaio" Tgcom24, 23.02.2020.
 2020. aasta Ameerika Ühendriikide presidendivalimised: Nevada osariigis toimusid Demokraatliku Partei eelvalimised, mille võitis senaator Bernie Sanders.The 2020 Nevada caucuses CNN, 22.02.2020.
 Togos toimusid presidendivalimised, mille võitis 72,4% häältega senine riigipea Faure Gnassingbé. Valimisaktiivsus oli 76,6%.

23. veebruar

 Komooridel toimus parlamendivalimiste teine voor, milles juba esimeses voorus võidukas olnud erakond Convention for the Renewal of the Comoros võitis juurde veel neli kohta, saades kokku 24-liikmelises parlamendis 20 kohta. Valimisaktiivsus oli 70,9%.
 Saksamaal Hamburgis toimusid liidumaa parlamendi valimised, mille võitis 39,2% häältega Saksamaa Sotsiaaldemokraatlik Partei. See kindlustas erakonnale 123-liikmelises parlamendis 54 kohta. Valimisaktiivsus oli 63,2%.

24. veebruar

 2019.–2020. aasta Wuhani koroonaviiruse puhang:
 Afganistan, Bahrein, Iraak, Kuveit ja Omaan teatasid esimestest nakatumistest koroonaviirusega.China coronavirus outbreak: All the latest updates Al Jazeera, 24.02.2020.
 Ameerika Ühendriikides New Yorgis mõistis kohus filmiprodutsent Harvey Weinsteini süüdi ühe naise seksuaalses ründamises ja teise naise vägistamises. Weinstein võeti kohtusaalis vahi alla, tema karistuse määrab kohus hiljem.Weinstein mõisteti seksuaalses rünnakus süüdi ERR Uudised, 24.02.2020.
 Ameerika Ühendriikide president Donald Trump alustas ametlikku visiiti Indias, mille raames pidas ta kaubandusalaseid ja sõjalist koostööd puudutavaid läbirääkimisi peaminister Narendra Modiga. Visiidi teisel päeval võttis Trumpi pidulikult vastu India president Ram Nath Kovind.After raucous welcome in India, Trump clinches $3 billion military equipment sale Reuters, 25.02.2020.
 Malaisias astus ametist tagasi 94-aastane peaminister Mahathir Mohamad, kuid ta jäi edasi valitsusjuhi kohusetäitjaks kuni uue valitsuse moodustamiseni.
 Rumeenia konstitutsioonikohus otsustas, et president Klaus Iohannis ei ole käitunud kooskõlas põhiseadusega, nimetades uuesti peaministriks parlamendis umbusaldatud Ludovic Orbani ning kohustas presidenti esitama parlamendile uue peaministrikandidaadi, kellel oleks reaalne võimalus saada parlamendi enamuse toetus.
 Eestis tähistati Eesti Vabariigi asutamise 102. aastapäeva. President Kersti Kaljulaidi traditsiooniline aastapäeva kõne koos piduliku kontserdi ja vastuvõtuga toimus seekord Viljandis Ugala teatris.Galerii: presidendi vastuvõtu külalised kätlemistseremoonial ERR Uudised, 24.02.2020. Eesti Konservatiivse Rahvaerakonna enamik juhtivaid liikmeid presidendi vastuvõtul ei osalenud, sest erakond korraldas Tallinnas aastapäeva puhul oma traditsioonilise tõrvikurongkäigu.EKRE eestvedamisel kogunesid Tallinna vanalinna rongkäigulised tõrvikutega ERR Uudised, 24.02.2020.

25. veebruar

 2020. aasta Ameerika Ühendriikide presidendivalimised: Reuters ja Ipsos avaldasid ühise küsitluse tulemused, mille kohaselt tõusis esimest korda afroameeriklaste seas populaarseimaks presidendikandidaadiks sotsiaaldemokraatlike vaadetega demokraat Bernie Sanders. Seni olid afroameeriklased eelistanud endist asepresidenti Joe Bidenit.Sanders surpasses Biden among African American voters: Reuters/Ipsos poll Reuters, 25.02.2020.
 Ameerika Ühendriikides teatas Walt Disney Company ettevõtte tegevjuhi Robert Igeri tagasiastumisest ja tütarettevõtte Disney Parks juhi Bob Chapeki saamisest uueks tegevjuhiks.Walt Disney's Iger steps down as CEO, parks head Chapek to take reins Reuters, 25.02.2020.
 Ida-Timoril astus ametist tagasi peaminister Taur Matan Ruak, kuna parlament ei võtnud vastu tema valitsuse esitatud riigieelarvet.
 Iirimaa pealinnas Dublinis toimus vastuolulise mainega vasakpartei Sinn Féini pooldajate meeleavaldus, millel nõuti parlamendivalimised võitnud erakonna kaasamist valitsusse. Iiri Vabariigi loomisest alates sealsel poliitilisel maastikul domineerinud Fine Gael ja Fianna Fáil välistasid juba varem koostöö Sinn Féiniga ning alustasid omavahel läbirääkimisi koalitsiooni moodustamiseks.Ireland's Sinn Fein demands place in government at Dublin rally Reuters, 25.02.2020.
 Läti keskvalimiskomisjon kuulutas välja Riia linnavolikogu ennetähtaegsed valimised ja määras nende toimumise kuupäevaks 25. aprilli. Senise linnavolikogu koosseisu oli Läti parlament laiali saatnud, parlamendi otsus jõustus 25. veebruaril.Keskvalimiskomisjon: Riia linnavolikogu valimised on 25. aprillil ERR Uudised, 25.02.2020.
 Sloveenias jõudsid neli erakonda kokkuleppele uue valitsuskoalitsiooni moodustamises. Uude koalitsiooni kuuluvad erakond Sotsiaaldemokraadid, Modernne Keskpartei, erakond Uus Sloveenia ja pensionäride partei Desus. Kokkuleppe kohaselt läheb peaministri koht Sotsiaaldemokraatide esimehele Janez Janšale.Four Slovenian parties agree on a future government coalition Reuters, 25.02.2020.
 Eestisse saabus kahepäevasele ametlikule visiidile Ukraina Ülemraada esimees Dmõtro Razumkov, kes kohtus oma visiidi raames president Kersti Kaljulaidi ja XIV Riigikogu esimehe Henn Põlluaasaga, visiidi teisel päeval ka välisminister Urmas Reinsaluga.President Kaljulaid kohtus Ukraina Ülemraada esimehega Vabariigi Presidendi Kantselei, 25.02.2020.Nädalainfo (9. nädal) Välisministeerium (vaadatud 25.02.2020)
 XIV Riigikogus kukkus läbi Eesti Konservatiivse Rahvaerakonna esitatud seaduseelnõu apteegireformi tagasipööramiseks. Eelnõu tagasilükkamist toetas 46, selle vastu oli 42 parlamendiliiget.EKRE apteegireformi tagasi pöörav eelnõu kukkus hääletusel läbi ERR Uudised, 25.02.2020.
 XIV Riigikogu rahanduskomisjon saatis president Kersti Kaljulaidi poolt välja kuulutamata jäetud kogumispensioni reformi seaduse muutmata kujul uuesti Riigikogu täiskoosseisule hääletamiseks.Rahanduskomisjon saatis pensionireformi seaduse uuesti vastuvõtmiseks ERR Uudised, 25.02.2020.
 Eestis anti esimest korda välja Anneli Ammase nimeline hea ajakirjanduse preemia, mille pälvis LõunaLehe ajakirjanik Ülle Harju.Anneli Ammase nimelise ajakirjanduspreemia sai Ülle Harju ERR Uudised, 25.02.2020.
 Pärnus algatasid 20 linnavolikogu liiget linnapea Romek Kosenkraniuse umbusaldamise.Isamaa, Reformierakond ja SDE algatasid Pärnu linnapea suhtes umbusaldamise ERR Uudised, 25.02.2020.

26. veebruar

 2019.–2020. aasta Wuhani koroonaviiruse puhang:
 Ameerika Ühendriikide president Donald Trump nimetas koroonaviiruse vastase võitluse juhiks asepresident Mike Pence'i, tõstes esile tema saavutusi Indiana osariigi tervishoiusüsteemi ülesehitamisel.Trump määras koroonaviirusega võitlemise juhiks asepresident Pence'i ERR Uudised, 27.02.2020.
 Eestis Tallinnas leidis kinnitust esimene nakatumine koroonaviirusega. Nakatunu oli alaliselt Eestis elav iraanlane, kes jõudis samal päeval Eestisse tagasi bussiga Riiast ja kutsus endale bussijaama kiirabi vastu. Nakatunu toimetati Lääne-Tallinna Keskhaigla nakkuskliinikusse; tervishoiuametkonnad alustasid temaga bussis kokku puutunud inimeste väljaselgitamist.Eestis leiti esimene koroonaviirusesse nakatunu ERR Uudised, 27.02.2020. Ühelgi teisel bussis viibinud reisijal järgmisel kahel päeval tehtud analüüside tulemusel viirust ei leitud.
 Ameerika Ühendriikides Wisconsini osariigis Milwaukee linnas Molson Coorsi õlletehases toimus massitulistamine. Õlletehases töötanud, äsja koondamisteate saanud 51-aastane mees avas tule kolleegide pihta, tappes viis inimest. Seejärel sooritas tulistaja enesetapu.USA-s Milwaukees hukkus tulistamises vähemalt viis inimest ja ründaja ERR Uudised, 27.02.2020.
 Egiptuse pealinnas Kairos toimusid riigi endise presidendi Ḩusnī Mubāraki sõjaväeliste auavaldustega riiklikud matused.Egypt holds funeral for former president Mubarak France24, 26.02.2020.
 Rumeenia president Klaus Iohannis nimetas peaministrikandidaadiks senise rahandusministri Florin Cîțu.
 Saksamaal teatas keemiaettevõtte Bayer AG tegevjuht Werner Wenning oma tagasiastumisest. Wenningi tagasiastumise tingisid süüdistused, mille kohaselt on firma umbrohutõrjeks mõeldud preparaat Roundup põhjustanud inimestel vähkkasvaja teket.Bayer chairman quits amid glyphosate litigation Reuters, 26.02.2020.
 Sloveenia president Borut Pahor tegi Janez Janšale ülesandeks uue valitsuse moodustamise.
 Eestis teatas autospordivõistluse Rally Estonia korraldustoimkond, et usalduse kaotuse tõttu Eesti Autospordi Liidu vastu jäetakse 2020. aasta Rally Estonia korraldamata.Korraldajad: Rally Estoniat sel aastal ei toimu ERR Sport, 26.02.2020.
 Eestis avalikustasid Tallinna linnavalitsus, AS Infortar ja Tallink oma kava asutada võrdse osalusega ühisettevõte, mis hakkab tegelema Tallinna Linnahalli renoveerimise ja selle juurde uue sadama rajamisega. Projekti maksumus hinnati 300 miljonile eurole.Tallink saab linnahalli juurde oma sadama ERR Uudised, 26.02.2020.

27. veebruar

 Guinea-Bissau presidendina astus ametisse Umaro Sissoco Embaló.
 Martinique'i prefektina astus ametisse Stanislas Cazelles.
 Süüria kodusõda:
 Süürias Idlibi provintsis toimunud Süüria valitsusvägede rünnakus opositsioonijõudude positsioonidele hukkus 33 Türgi sõjaväelast. Türgi andis rünnaku järel vastulöögi 200 Süüria valitsusvägede objektile ja väitis, et "neutraliseeris" sellega 309 Süüria sõdurit.Syria war: Alarm after 33 Turkish soldiers killed in attack in Idlib BBC News, 28.02.2020.
 Türgi teatas, et avab 72 tunniks oma piiri Süüriaga, et võimaldada sõjategevuse piirkonda jäänud inimestel evakueeruda. Ühtlasi teatas Türgi valitsus, et ei kavatse enam tõkestada konfliktipiirkonnast pärit inimeste edasiliikumist Euroopa Liidu territooriumile.Turkey to open Idlib border and allow Syrian refugees free passage to Europe Middle East Eye, 27.02.2020.
 Tuneesia parlamendis võitis peaminister Elyes Fakhfakhi valitsus häältega 129:77 usaldushääletuse ja astus ametisse.Tunisian parliament gives vote of confidence to coalition government France24, 27.02.2020.
 Eestis Lüganuse vallavaolikogus kukkus läbi katse umbusaldada vallavanem Viktor Rauamit. Umbusaldamise poolt oli üheksa ja selle vastu 10 vallavolikogu liiget.Lüganuse vallavanema umbusaldamine ei läinud läbi ERR Uudised, 27.02.2020.

28. veebruar

 2019.–2020. aasta Wuhani koroonaviiruse puhang:
 Itaalia teatas neljast täiendavat surmajuhtumist seoses koroonaviirusega. Sellega tõusis riigis viiruse tüsistustesse surnute arv 21 inimeseni, nakatunuid oli kindlaks tehtud kokku 888.Coronavirus ultime notizie: università piemontesi e lombarde chiuse fino al 7 marzo. In Italia 888 contagiati, 21 i morti Il Sole 24 Ore, 28.02.2020.
 Aserbaidžaan, Island, Leedu, Mehhiko, Monaco, Nigeeria, Uus-Meremaa ja Valgevene teatasid esimestest kinnitust leidnud nakatumistest koroonaviirusega.Tracking coronavirus: Map, data and timeline BNO World (vaadatud 28.02.2020).
 Šveitsis teatasid maailma ühe suurima autonäituse Salon international de l'automobile de Genève korraldajad 2020. aasta näituse ärajätmisest, sest koroonaviiruse leviku tõttu on Šveitsi valitsus keelustanud kõik enam kui 1000 osavõtjaga üritused. Näitus oleks pidanud algama 5. märtsil.Geneva Motor Show cancelled due to coronavirus concerns Fox News, 28.02.2020.
 Guinea president Alpha Condé teatas, et lükkab edasi referendumi uue põhiseaduse üle, mis oleks pidanud toimuma 1. märtsil. Uue põhiseaduse kavand on põhjustanud alates oktoobrist 2019 riigis ulatuslikke meeleavaldusi, kuna paljud leiavad, et selle abil püüab 81-aastane president kaotada tema ametiaegadele kehtivad piirangud ja presidendiks kandideerida ka kolmandaks ametiajaks.Guinea delays controversial referendum France24, 29.02.2020.
 Guinea-Bissau president Umaro Sissoco Embaló vabastas ametist peaminister Aristides Gomesi ja nimetas uueks peaministriks Nuno Gomes Nabiami. Guinea-Bissau parlament aga keeldus eelmisel päeval ametisse astunud presidenti riigipeana tunnustamast ja valis ajutiseks riigipeaks parlamendi esimehe Cipriano Cassamá, kes taastas eelmise peaministri Gomesi volitused. Seega kujunes välja olukord, kus Guinea-Bissaus oli kaks riigipead ja kaks valitsust.Guinea-Bissau crisis deepens with two rival presidents and prime ministers Reuters, 29.02.2020.
 Prantsusmaal Pariisis anti üle riigi mainekaimad filmiauhinnad César. Vaatamata sellele, et paljud Prantsuse filmiinimesed olid avaldanud protesti seksuaalses ahistamises süüdistatud režissööri Roman Polanski nomineerimise vastu, võitis Polanski oma filmiga "J'accuse" nii parima režissööri kui ka parima stsenaariumi auhinna. Protestiks selle vastu lahkusid mitmed filmiinimesed auhinnatseremoonialt.Walkouts at 'French Oscars' as Roman Polanski wins best director France24, 29.02.2020. 
 Süüria kodusõda: 
 NATO nõukogu erakorralisel istungil, mille kutsus kokku Türgi, avaldati Türgile seoses Süüria valitsusvägede rünnakuga üldsõnalist tuge, kuid ei lubatud mingit konkreetset sõjalist abi.NATO pakkus Türgile Idlibis solidaarsust, kuid mitte konkreetset abi ERR Uudised, 28.02.2020.
 Venemaa saatis Süüria rannikule oma Musta mere laevastikku kuuluvad fregatid Admiral Makarov ja Admiral Grigorovitš.Russia sends warships to Syria, blames Ankara for killing of Turkish troops Reuters, 28.02.2020. Türgi paigutas omakorda Süüria piirile maa-õhk tüüpi raketid MIM-23 Hawk.Türkiye'nin HAWK hava savunma sistemleri yönünü Suriye'ye çevirdi Star, 28.02.2020.
 Türgi president Recep Tayyip Erdoğan ja Venemaa president Vladimir Putin pidasid telefonivestluse, milles Erdoğan kutsus Putinit üles loobuma Süüria valitsusvägede toetamisest ning laskma Türgil lõpule viia "vajalikud" sõjalised operatsioonid Süüria territooriumil.Turkey's Erdogan asks Russia's Putin to step aside in Syria Reuters, 29.02.2020.
 Eestis esitas Lõuna ringkonnaprokuratuur ametliku süüdistuse Tartu Ülikooli Kliinikumi nakkushaiguste osakonna juhatajale Matti Maimetsale, kes antiretroviirusravimite riigihanke läbiviimisel rikkus väidetavalt toimingupiirangut ja võttis ka hankel osalenud firmadelt vastu altkäemakse.Prokuratuur esitas TÜ kliinikumi nakkushaiguste osakonna juhile süüdistuse ERR Uudised, 28.02.2020.
 Eesti riigile kuuluv lennundusoperaator Regional Jet teatas, et võtab kasutusele kaubamärgi Xfly. Samuti teatas ettevõte kavatsusest liisida täiendavalt veel seitse uut lennukit.Regional Jet võttis uueks nimeks Xfly, liisib seitse uut lennukit ERR Uudised, 28.02.2020.
 Tartu teater Vanemuine teatas, et alates 1. augustist 2020 saab teatri uueks muusikaliseks juhiks ja peadirigendiks Risto Joost.Vanemuise uueks muusikajuhiks ja peadirigendiks saab Risto Joost ERR Kultuur, 28.02.2020.
 Tallinna linnavolikogus kukkus läbi opositsiooni algatatud umbusaldus abilinnapea Betina Beškina vastu. Umbusaldamist toetas 33 linnavolikogu liiget, vajalik oleks olnud vähemalt 40 liikme toetus.Opositsiooni umbusaldusavaldus Tallinna abilinnapeale Beškinale kukkus läbi ERR Uudised, 28.02.2020.

29. veebruar

 2020. aasta Ameerika Ühendriikide presidendivalimised: Ameerika Ühendriikides Lõuna-Carolina osariigis toimusid Demokraatliku Partei eelvalimised, mille võitis ülekaalukalt endine asepresident Joe Biden. Teisele kohale tuli senaator Bernie Sanders ja kolmandale kohale Tom Steyer. Vaatamata suhteliselt heale tulemusele teatas Steyer, et lõpetab oma kampaania ega jätka enam presidendikandidaadiks pürgimist.USA demokraatide Lõuna-Carolina eelvalimised võitis Joe Biden ERR Uudised, 1.03.2020.
 Ameerika Ühendriikide ja Afganistani islamistliku äärmusliikumise Ţālebān esindajad allkirjastasid Katari pealinnas Dohas rahulepingu, mille kohaselt loobub Ţālebān rünnakute korraldamisest ja astub läbirääkimistesse Afganistani seadusliku valitsusega ning Ameerika Ühendriigid ja nende liitlased viivad 14 kuu kestel oma väed Afganistanist välja. Lepingus on klausel, mille alusel võivad Ameerika Ühendriigid lepingu ühepoolselt tühistada, kui Ţālebān ei täida endale võetud kohustusi.USA ja Taliban allkirjastasid Dohas rahuleppe ERR Uudised, 29.02.2020.
 Kreeka politsei kasutas Türgi-Kreeka piiri ületada püüdnud illegaalsete immigrantide ohjeldamiseks pisargaasi. Pärast seda, kui Türgi teatas kaks päeva varem, et ei tõkesta enam Süüriast ja teistest Lähis-Ida riikidest pärit emigrantide pääsu Euroopa Liidu territooriumile, on Türgi-Kreeka piiripunktide vahelisse puhvertsooni kogunenud sadu inimesi, kes soovivad edasi liikuda Euroopa Liitu.Greek police fire teargas on migrants at Turkish border Reuters, 29.02.2020.
 Malaisia kuningas Abdullah Shah nimetas uueks peaministriks Muhyiddin Yassini.
 Saksamaal toimus 70. Berliini filmifestivali auhinnagala. Festivali peaauhinna Kuldkaru pälvis Iraani filmilavastaja Mohammad Rasoulofi film "There Is No Evil". Režissöör ei saanud ise auhinda vastu võtta, kuna tal on keelatud Iraanist lahkuda.Berliini filmifestivali võitis Iraani film "There Is No Evil" ERR Kultuur, 29.02.2020.
 Slovakkias toimusid parlamendivalimised, mille võitis 24,96% häältega korruptsioonivastane erakond Tavalised Inimesed ja Sõltumatud Isiksused, saades 150-liikmelises parlamendis 53 kohta. Teisele kohale jäi senine võimupartei Suund – Sotsiaaldemokraatia, mis sai 18,3% häältest ja 38 kohta parlamendis. Valimisaktiivsus oli 65,8%.
 Šveitsis Genfi Püha Peetruse katedraalis leidis aset esimene katoliku missa alates reformatsiooni toimumisest linnas 1535. aastal.Bastion of Swiss Reformation to host first Catholic Mass for 500 years France24, 27.02.2020.
 Venemaal Moskvas osalesid tuhanded inimesed meeleavaldusel, millega meenutati viie aasta möödumist opositsioonipoliitiku Boriss Nemtsovi mõrvamisest. Ühtlasi kutsuti meeleavaldusel Venemaa presidenti Vladimir Putinit üles loobuma põhiseaduse muutmisest.Moskvas avaldasid Nemtsovi tapmise aastapäeval meelt tuhanded inimesed Postimees, 29.02.2020.
 Eestis Tallinnas Saku Suurhallis toimus lauluvõistluse Eesti Laul 2020 finaal, mille võitis Uku Suviste lauluga "What Love Is".Eesti Laul 2020 võitja on Uku Suviste ERR Menu, 29.02.2020.

Viited

 2